Mont-Tramelan

Mont-Tramelan (Franc-comtois [lɛ mɔ̃ˈtɛn ], alem. Bärgtramlige, dt. verautet Bergtramlingen) isch e politischi Gmeind im Verwautigschreis Bärner Jura im Kanton Bärn, Schwyz. Geografi Mont-Tramelan isch e Ströisidlig im Schwizer Jura. D Gmeindsflächi bsteit us 60,4 % langwirtschaftlecher Flächi, 35,3 % Waud, 4,1 % Sidligsflächi u 0,2 % süschtigi Flächi. D Nachburgmeinde si Courtelary, Cortébert, Corgémont, Tramelan, Tavannes u Saicourt im Kanton Bärn u La Chaux-des-Breuleux im Kanton Jura. Gschicht Um 1570 het dr Fürschtbischof vo Basel Ämmitauer Töifer Zueflucht i sire Vogtei Erguel gwährt. Am Aafang vom 17. Jh. hän Familie vo Nöieburg d Gmeinschaft Montagnes de la paroisse de Tramelan gründet, wo dr Bischof im Jahr 1685 anerkännt het. Bis zum 31. Dezämber 2009 het d Gmeind zum Bezirk Courtelary ghört. Ywohner Quäuue: Bundesamt für Statistik 2005 Dr Uusländeraateil isch 2010 bi 0,8 % gläge. Religion 82,8 % vo de Ywohner si evangelisch-reformiert, 6,9 % si römisch-katholisch (Stang 2000). Politik Bi de Nationauraatswahle 2011 het s das Ergebnis ggää: BDP 13,7 %, CVP 0,3 %, EVP 24,1 %, FDP 1,2 %. GLP 3,8 %, GP 10,6 %, SP 3,5 %, SVP 36,4 %, Suschtigi 6,4 %. Gmeindspresidänt vo Mont-Tramelan isch dr Thomas Gerber (Stang 2013). Wirtschaft D Arbetslosigkeit isch im Jahr 2011 bi 0,4 % gläge. Sprach u Dialäkt Bir Vouchszeuuig 2000 hei vo de 116 Ywohner 70,7 % Dütsch aus Houptsprach aaggää u 25,9 % Französisch. Drmit isch Mont-Tramelan mit Schältä u Rebévelier eini vo 3 Gmeindä im Verwaltigchreis Bärner Jura wo Französisch nid vor Mehrheit vor Bevölkerig gredet wird. Dr alt Patois (Franc-comtois) vo Mont-Tramelan isch wahrschynlech ir erschte Heufti vom 20. Jh. uusgstorbe. Biuder Weblink Christine Gagnebin-Diacon: Mont-Tramelan.. In: Historisches Lexikon vo dr Schwiiz. Fuessnote